La Llei 6/1988, de 30 de març, forestal de Catalunya, regula en el capítol II, relatiu a la prevenció de plagues i incendis forestals, i concretament en els articles 34, 35, 36, 37 i 38, les agrupacions de defensa forestal (ADF), i els atorga personalitat jurídica plena per facilitar la tasca important que, en col·laboració amb l'Administració local i els particulars, han de dur a terme aquestes agrupacions en matèria de prevenció, actuació immediata i suport a l'extinció dels incendis forestals.
D'acord amb la normativa esmentada i en el marc de la cooperació i col·laboració econòmica de l'Administració de la Generalitat amb les ADF de Catalunya, és d'interès establir i concedir una línia d'ajuts econòmics amb la finalitat de contribuir al manteniment del dispositiu operatiu de les ADF i potenciar-ne les actuacions de prevenció, actuació immediata i suport a l'extinció dels incendis forestals mitjançant el manteniment i la millora del material específic.
El Decret 56/2009, de 7 d'abril, per a l'impuls i el desenvolupament dels mitjans electrònics de l'Administració de la Generalitat de Catalunya; la Llei 59/2003, de 19 de desembre, de normes reguladores de signatura electrònica; el Decret 232/2013, de 15 d'octubre, pel qual es crea la Seu electrònica; la Llei 39/2015, d'1 d'octubre, del procediment administratiu comú de les administracions públiques, i la Llei 29/2010, de 3 d'agost, de l'ús dels mitjans electrònics al sector públic de Catalunya, constitueixen la normativa aplicable en matèria de tramitació electrònica dels procediments de l'Administració.
Per a la tramitació d'aquests ajuts, s'ha tingut en compte la potencial capacitat econòmica i tècnica de les possibles persones beneficiàries considerant que poden disposar dels mitjans tecnològics necessaris per poder realitzar la tramitació electrònica de la sol·licitud, per la qual cosa resulta oportú establir tota la tramitació administrativa només per mitjans electrònics, de conformitat amb l'article 14.2 de la Llei 39/2015, d'1 d'octubre, i l'article 43.2 de la Llei 26/2010, de 3 d'agost.
Conseqüentment, valorada la conveniència de donar suport a les ADF mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Ecosistemes Forestals i Gestió del Medi, i en ús de les atribucions que m'han estat conferides,
Aprovar les bases reguladores dels ajuts destinats al foment de les actuacions de les agrupacions de defensa forestal (ADF) que es publiquen en l'annex 1 i per a les actuacions subvencionables que consten en l'annex 2 en relació amb l'apartat 5 de les bases reguladores.
Aprovar el procediment de tramitació per mitjans telemàtics que consta en l'annex 3 en la convocatòria pública dels ajuts regulats en les bases reguladores aprovades en l'article 1 que serà obligatori per a totes les persones sol·licitants.
Es deroga l'Ordre ARP/79/2016, de 8 d'abril, per la qual s'aproven les bases reguladores dels ajuts per al foment de les actuacions de les agrupacions de defensa forestal (ADF) i es convoquen els corresponents a 2016, que només resta aplicable als ajuts de l'esmentada convocatòria.
L'objecte dels ajuts que estableix l'Ordre és el foment de les actuacions de les agrupacions de defensa forestal (ADF).
2.1 Poden ser beneficiàries d'aquests ajuts les agrupacions de defensa forestal (ADF).
3.1 Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, en el moment de la sol·licitud, i els següents:
a) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a l'ADF beneficiària de l'ajut.
b) Presentar declaració de no haver demanat i/o obtingut altres ajuts públics o privats per a la mateixa activitat.
c) Les ADF han d'estar legalment constituïdes i inscrites al registre d'ADF de la Direcció General d'Ecosistemes Forestals i Gestió del Medi del Departament d'Agricultura, Ramaderia, Pesca i Alimentació, i tenir la Junta Directiva actualitzada a l'esmentat registre abans de finalitzar el termini per presentar la sol·licitud d'ajut.
d) Les persones sol·licitants d'aquests ajuts s'han d'adherir al codi ètic que figura a l'annex 4.
3.2 Els ajuts regulats en aquestes bases són incompatibles amb altres que, per a la mateixa finalitat, puguin concedir altres administracions públiques o ens públics o privats, nacionals o internacionals.
4.1 L'ajut té el caràcter de subvenció directament aplicable a les despeses ocasionades per les actuacions relacionades a l'apartat 5 d'aquestes bases reguladores, i podrà arribar al 100% de la despesa convenientment justificada, sense que es puguin superar els imports màxims següents:
a) Costos fixos: l'import dels conceptes subvencionables.
b) Costos variables de manteniment de material i adquisició d'equips individuals i material fungible: fins a un màxim, que serà la suma dels imports següents:
Per cada tractor o braç desbrossador de tractor: 700,00 euros/unitat; per cada vehicle 4x4: 700,00 euros/unitat; per cada camió (adquirit abans de l'1 de gener de 2014): 500,00 euros/unitat; per cada remolc cisterna (conegut popularment com a cub a ) de 1.000 litres o més: 400,00 euros/unitat, i per cada tractor eruga 2.000,00 euros/unitat, fins a un màxim de 9.000,00 euros.
Per cada buldòzer, mitja canya, desbrossadores de tractor, remolc autònom d'extinció amb menys de 1.000 litres de capacitat o quids contraincendis col·locats en vehicles de l'ADF: 200,00 euros/unitat, fins a un màxim de 1.500,00 euros.
Per cada motoserra, desbrossadora manual o motobomba: 100,00 euros/unitat, fins a un màxim de 1.500,00 euros.
Per cada emissora: 10,00 euros/unitat, fins a un màxim 1.500,00 euros.
Per calcular els imports dels ajuts, només es tindrà en compte el material propi de l'ADF que compleixi les característiques per a ser subvencionable descrites a l'apartat 5.2 i les característiques per a ser valorat de l'apartat 9.1 b).
L'import màxim resultant atorgat per a costos variables i adquisició d'equips individuals i material fungible pot ésser emprat en qualsevol dels conceptes subvencionables en els apartats 5.1 b) i 5.1 c), indistintament.
4.2 La quantia màxima destinada a aquests ajuts i l'aplicació pressupostària a la qual s'ha d'imputar és la que determini la convocatòria corresponent.
4.3 La determinació de la quantia dels ajuts es realitzarà segons el nombre de sol·licituds i la disponibilitat pressupostària, i d'acord amb els criteris d'atribució i prioritats que estableix l'apartat 9 d'aquestes bases reguladores.
En cap cas, l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar per la persona beneficiària.
5.1 Als efectes d'aquestes bases, es consideren despeses subvencionables:
a) Els costos fixos de manteniment de material detallats en l'apartat A de l'annex 2.
b) Els costos variables de manteniment de material detallats en l'apartat B de l'annex 2.
c) L'adquisició d'equips individuals i altre material fungible detallats en l'apartat C de l'annex 2.
5.2 Les despeses subvencionables han de complir les condicions següents:
a) Costos fixos: assegurança obligatòria de circulació, import de la ITV, Impost sobre Vehicles de Tracció Mecànica, cànon de telecomunicacions i despeses de gestoria.
Per a ser subvencionables aquests costos, els vehicles propis de les ADF han de complir les condicions següents:
- Estar pintats de color groc (RAL 1023).
- Estar retolats amb el nom de l'ADF.
- Ser propietat de l'ADF (el permís de circulació, estar a nom de l'ADF).
- L'ADF ha de ser titular o prenedora de l'assegurança.
- El vehicle no ha de tenir cessió de cap mena a cap persona física o jurídica durant el període subvencionable per a costos fixos establert a la convocatòria.
- En el cas de la ITV, únicament es considerarà cost fix l'import de l'entitat autoritzada per dur a terme la revisió; les revisions mecàniques que hi estiguin associades o les hores de feina es consideraran cost variable de manteniment.
Les despeses de gestoria seran únicament pels conceptes següents:
- Per confeccionar i tramitar la declaració anual d'operacions amb terceres persones (model 347) a l'Agència Tributària.
- Per confeccionar la comptabilitat general de l'ADF, tot mantenint un sistema separat per a les operacions amb cofinançament comunitari o un codi comptable adequat per a totes les transaccions relatives a operacions finançades amb càrrec al FEADER.
- Confecció i presentació, si escau, de la declaració de l'Impost de Societats de l'ADF.
- Gestió per a l'obtenció de certificats de signatura digital.
- Adaptació per al compliment de la Llei de protecció de dades.
- Adaptació per a la Llei de transparència de les associacions.
Les reparacions de vehicles, per a ser subvencionables, han de complir les mateixes condicions que l'apartat anterior.
c) L'equip personal i altre material fungible, per a ser subvencionables, han de reunir les condicions següents:
- L'equip personal a adquirir ha de ser l'especificat a l'annex 2.C d'aquesta Ordre i ha de ser utilitzat per a tasques pròpies de l'ADF i únicament quan s'actuï com a ADF.
- L'equip personal no pot dur cap altre símbol o distintiu que no sigui el d'ADF.
- L'equip personal se subvencionarà pel seu cost, sense que l'import subvencionat pugui ultrapassar els imports màxims establerts a l'annex 2.C.
- Com a màxim, és podrà subvencionar l'adquisició d'un extintor o d'un inhibidor de foc per vehicle, remolc cisterna o remolc autònom d'extinció propietat de l'ADF.
d) Tot el material que rebi alguna mena de subvenció regulada en aquestes bases ha de ser propietat de l'ADF, utilitzat únicament i exclusivament per a finalitats de l'ADF i únicament per membres de l'ADF que no rebin cap remuneració per la utilització d'aquest material.
5.3 Els períodes subvencionables per a costos fixos, costos variables i equips personals són els establerts a la convocatòria corresponent.
5.4 Es considera que la despesa ha estat realitzada quan hagi estat efectivament pagada amb anterioritat a la finalització del període de justificació establert a la convocatòria corresponent.
5.5 Es consideren actuacions no subvencionables, i, per tant, s'exclouen d'aquest ajut, les actuacions següents:
- Les reparacions de béns immobles, les de repetidors i les d'antenes de telecomunicacions.
- Les assegurances que no siguin les pròpies de circulació de vehicles.
- Les assegurances, ITV, impostos de circulació o reparacions de vehicles que no siguin propietat de l'ADF, malgrat que hi tinguin alguna mena de cessió.
- L'adquisició de combustibles, olis per a motors de dos temps o olis per a cadena de motoserra.
- El canvi de les bombes, els armaris i les cisternes dels remolcs cisterna o remolcs autònoms d'extinció.
- Qualsevol altre equip personal, eina o complement no especificat a l'apartat C de l'annex 2.
Les sol·licituds i els altres tràmits associats al procediment de concessió i la seva justificació s'han de realitzar obligatòriament per via telemàtica utilitzant la Seu electrònica de la Generalitat de Catalunya [URL].
Cada ADF ha de presentar un sol formulari de sol·licitud amb totes les actuacions subvencionables que sol·liciti.
En el cas que una ADF tramiti més d'una sol·licitud, aquestes sol·licituds no s'acumulen.
Només es considerarà vàlida l'última sol·licitud presentada dins del termini establert en la convocatòria, i les anteriors restaran sense efecte.
-7 Documentació a presentar amb la sol·licitud
7.1 Cal adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si l'òrgan instructor, per causes alienes a la seva actuació, no pot aconseguir els documents, ha de requerir a la persona beneficiària que els aporti en el termini de 10 dies hàbils:
a) Certificat de l'acord de la Junta Directiva de l'ADF de sol·licitar l'ajut i acceptar els compromisos corresponents, d'acord amb el model normalitzat disponible a l'adreça d'Internet indicada al punt 6 d'aquestes bases.
b) Memòria descriptiva on constin els objectius de cada actuació, el pressupost desglossat, els imports sol·licitats i les dades per a la valoració de la sol·licitud.
En aquesta memòria i pressupost quedaran clarament desglossades les actuacions que corresponen a cadascun dels tipus previstos a l'annex 2 per als quals es demana subvenció, d'acord amb el model normalitzat disponible a l'adreça d'Internet indicada a l'apartat 6 d'aquestes bases.
c) Còpia dels permisos de circulació dels vehicles de l'ADF.
d) Quan l'import de la despesa subvencionable superi les quanties establertes en el Reial decret 3/2011, de 14 de novembre, pel qual s'aprova el text refós de la Llei de contractes del sector públic per al contracte menor, és a dir, 50.000,00 euros quan es tracti de contractes d'obres, i 18.000,00 euros per la resta de contractes, en els termes establerts en l'apartat 17 f) d'aquestes bases reguladores, cal presentar com a mínim tres ofertes de diferents proveïdors amb caràcter previ a la contractació del compromís per a l'obra, la prestació del servei o el lliurament del bé.
7.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) El compte on s'ha d'ingressar l'import de l'ajut inclòs en l'imprès de sol·licitud pertany a l'ADF beneficiària de l'ajut.
b) No estar sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat.
d) Si l'IVA està suportat de manera definitiva per l'ADF i és consumidora final o no.
e) Les actuacions sol·licitades compleixen les condicions establertes en les bases reguladores per a ser subvencionables.
f) L'ADF està legalment constituïda i inscrita al registre d'ADF de la Direcció General d'Ecosistemes Forestals i Gestió del Medi del Departament d'Agricultura, Ramaderia, Pesca, i Alimentació, i té la Junta Directiva actualitzada a l'esmentat registre.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
7.3 Respecte de la documentació a presentar per l'ADF sol·licitant:
a) No s'ha de presentar la documentació acreditativa de la representació quan la signatura electrònica acrediti també que la persona signant té poders suficients per actuar en nom de la persona representada, o quan la signatura correspon al/a la president/a de l'ADF que figura inscrit/a en el registre d'ADF.
b) Les persones sol·licitants poden presentar documents digitalitzats.
7.4 La presentació de la sol·licitud de l'ajut per part de l'ADF interessada comportarà l'autorització al DARP per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
Si l'ADF sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
7.5 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
El termini de presentació de sol·licituds és el que indica la convocatòria d'ajuts corresponent.
-9 Criteris d'atribució i prioritats
9.1 En la concessió de les subvencions, es tindran en compte els criteris d'atribució que es detallen a continuació:
a) Especialització (fins a 6 punts): es valorarà l'experiència de l'entitat en actuacions relacionades amb les actuacions que els són pròpies, bé sigui en tasques de prevenció o d'actuació immediata en incendis forestals en l'any anterior al de la convocatòria.
- ADF que han actuat en incendis dels termes municipals de l'ADF mateixa: 2 punts.
- ADF que han actuat en incendis de les ADF veïnes: 2 punts.
- ADF que han fet treballs silvícoles de prevenció: 2 punts.
b) Material propi de l'ADF (fins a 30 punts): es valorarà el material de què disposa l'ADF.
Únicament és valora el material propietat de l'ADF:
Cada camió (vehicle per a la conducció del qual cal el carnet C, C1): 2 punts.
Cada remolc cisterna (conegut popularment com a cuba ) de 1.000 litres o més: 2 punts.
Cada mitja canya, desbrossadora de tractor, remolc autònom d'extinció, grup autònom: 1 punt.
Cada 10 emissores o fracció: 1 punt.
Cada grup de 5 dels equips següents o fracció (motoserra, desbrossadora manual, motobomba, generador): 1 punt.
Per valorar els camions, vehicles 4x4 i tractors, se n'ha d'adjuntar còpia del permís de circulació; contràriament, el vehicle que no tingui còpia d'aquest permís serà valorat amb 0 punts.
Per valorar la resta de material d'aquest apartat, ha de constar la marca, el model i el número de sèrie o número de bastidor o de matricula segons el tipus de material.
El material que no compleixi aquests requisits serà valorat amb 0 punts.
Tota la documentació i la informació d'aquest apartat valoratiu s'ha de presentar completa i actualitzada; no s'admetran referències a llistats presentats amb anterioritat per a aquesta valoració.
9.2 Els ajuts s'atorgaran segons les disponibilitats pressupostàries.
Si l'import dels ajuts sol·licitats per les ADF supera l'import màxim que estableix la convocatòria, s'aplicaran els criteris de prioritat següents:
- Costos variables i adquisició d'equips individuals i altre material fungible: prioritat 2; dins d'aquesta prioritat, hi haurà les subprioritats següents:
Subprioritat 1: import resultant de la suma dels imports de l'apartat 4.1.b.1.
Subprioritat 2: import resultant de la suma dels imports de l'apartat 4.1.b.2.
Subprioritat 3: import resultant de la suma dels imports de l'apartat 4.1.b.3.
Subprioritat 4: import resultant de la suma dels imports de l'apartat 4.1.b.4.
En el cas que, en aplicació dels criteris anteriors, resulti que no hi ha prou crèdit per atendre totes les sol·licituds dins d'una prioritat o subprioritat, s'atendran les sol·licituds a les quals s'hagi atorgat la puntuació més alta d'acord amb els criteris establerts en l'apartat 9.1, fins a esgotar la disponibilitat pressupostària.
En el cas que s'esgoti la disponibilitat pressupostària per a sol·licituds amb la mateixa puntuació, es podrà reduir proporcionalment la quantia de l'ajut a aquestes sol·licituds en la part corresponent a la prioritat o subprioritat en què s'ha esgotat la disponibilitat pressupostària.
Un cop esgotat el pressupost disponible, es denegaran per manca de disponibilitat pressupostària les actuacions incloses en la resta de prioritats o subprioritats.
10.2 Els actes de tràmit es notificaran d'acord amb l'establert en l'apartat 8 de l'annex 3.
10.3 L'òrgan instructor i l'òrgan competent per resoldre són els que determini la convocatòria corresponent.
10.4 La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
10.5 Quan les sol·licituds subvencionables superin les disponibilitats pressupostàries, la Comissió de Valoració determinarà l'assignació dels fons, d'acord amb els criteris d'atribució i prioritats establerts en l'apartat 9 d'aquestes bases reguladores.
10.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la Comissió de Valoració.
10.7 La subvenció podrà ser reduïda total o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
-11 Proposta de resolució provisional, acceptació de la subvenció, reformulació i presentació de documentació addicional
11.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
11.2 La proposta de resolució ha de contenir la llista de sol·licitants proposats per ser beneficiaris de les subvencions, degudament prioritzada segons la puntuació obtinguda.
11.3 Les persones que figuren en la proposta de resolució poden presentar al·legacions, que es tindran en compte en el moment de resoldre, dins el termini de 10 dies hàbils a comptar de l'endemà de la publicació de la proposta provisional de concessió.
11.4 La subvenció s'entendrà acceptada tàcitament en el supòsit que la persona proposada com a beneficiària no presenti cap al·legació dins el termini de 10 dies hàbils esmentat.
11.5 Les persones proposades com a beneficiàries també poden desistir de la subvenció.
Així mateix, s'han de continuar complint els límits de quantia de la subvenció que estableixen aquestes bases reguladores.
11.6 En el supòsit que alguna de les persones proposades com a beneficiària no accepti la subvenció proposada o desisteixi de la sol·licitud, es pot redistribuir el crèdit alliberat entre la resta de sol·licituds auxiliables, d'acord amb els criteris d'atribució i prioritats establerts a l'apartat 9 d'aquestes bases reguladores.
11.7 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat de la persona beneficiària de l'apartat 3, requerirà a la persona beneficiària que aporti la documentació escaient en els termes previstos a l'apartat 7 d'aquestes bases reguladores.
11.8 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
12.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
12.2 Comportarà el desistiment de la sol·licitud la manca de presentació de qualsevol dels documents que preveu l'apartat 7 d'aquestes bases reguladores o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
12.4 Sens perjudici del desistiment previst en la base 11.5, qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor ho ha d'acceptar.
13.1 D'acord amb la documentació presentada, les comprovacions d'ofici efectuades i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
13.2 En la resolució de concessió, figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, la procedència dels fons amb els quals es finança l'ajut i la via de recurs que correspongui.
13.3 La resolució es notifica mitjançant publicació al Tauler electrònic de l'Administració de la Generalitat [URL].
Aquesta publicació substitueix la notificació individual i té els mateixos efectes; indicarà els recursos escaients, l'òrgan davant el qual s'han d'interposar i el termini per interposar-los.
La publicitat dels ajuts concedits es farà d'acord amb allò establert a la convocatòria.
15.1 Les persones beneficiàries han de realitzar les actuacions objecte dels ajuts i justificar-les en el termini que indiqui la convocatòria i dins de l'any de la convocatòria perquè es pugui procedir a la certificació i comprovació de l'execució de les activitats previstes.
15.2 Amb la finalitat de comprovar l'acumulació amb altres ajuts d'acord amb l'apartat 3.2, en el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons a les activitats subvencionades.
15.3 Dins el termini establert en la convocatòria per justificar l'ajut, caldrà presentar la documentació següent:
a) Per mitjans exclusivament telemàtics, des de la pàgina web http://seu.gencat.cat i d'acord amb el procediment que estableix l'annex 3, caldrà presentar el compte justificatiu, que inclourà:
- Una relació classificada de les despeses de l'activitat, amb identificació del creditor, el número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
- Si la subvenció s'atorga d'acord amb un pressupost, s'ha de presentar una liquidació on s'indiquin i, en el seu cas, es motivin les desviacions respecte del pressupost inicial.
La informació relativa a les retribucions de llurs òrgans de direcció o administració, si la subvenció atorgada és superior als 10.000,00 euros.
b) Presencialment, preferentment en les dependències de la Direcció General d'Ecosistemes Forestals i Gestió del Medi, sense perjudici de fer ús de la resta de mitjans que preveu la Llei 39/2015, d'1 d'octubre, i la Llei 26/2010, de 3 d'agost:
- Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte o justificant bancari, o, en el cas de pagaments en efectiu, documentació acreditativa de la percepció de l'import per part del creditor.
- Els tres pressupostos a què fa referència l'apartat 17 f) que ha d'haver sol·licitat la persona beneficiària abans de realitzar la despesa subvencionable, si escau.
15.4 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
15.5 Les factures i els justificants acreditatius del pagament i tota la documentació de l'expedient de justificació han d'anar a nom de l'ADF beneficiària de l'ajut.
16.1 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades.
16.2 Les ADF beneficiàries, per rebre l'import de les subvencions, han d'estar al corrent de les obligacions amb l'Administració tributària i la social.
Prèviament al reconeixement de l'obligació de cadascun dels pagaments, l'òrgan instructor ha de comprovar d'ofici si la persona beneficiària està al corrent de les obligacions tributàries i amb la Seguretat Social, i que no té deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 7.3.
16.3 Les ADF beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
16.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
16.5 Amb la presentació d'una sol·licitud prèvia, és podrà concedir una bestreta del 90% de l'import de l'ajut atorgat, i no s'exigeixen garanties.
Per al 10% restant de l'ajut concedit, el pagament es farà tal com estableix l'apartat 16.7 d'aquestes bases reguladores.
16.6 L'IVA dels justificants queda exclòs de la subvenció si l'ADF se'l pot deduir.
16.7 Es procedirà al pagament de la subvenció amb un import proporcional a l'execució de les actuacions, sempre que s'hagi complert la finalitat de les concedides.
-17 Obligacions de les ADF beneficiàries
Les ADF beneficiàries han de complir les obligacions següents:
a) La finalitat de la subvenció, realitzant l'activitat subvencionada en el termini establert a la convocatòria corresponent.
b) Dur a terme l'activitat subvencionada d'acord amb les actuacions o els projectes sol·licitats.
Qualsevol canvi en les actuacions o el projecte o calendari presentat s'ha de comunicar a l'òrgan instructor com a mínim un mes abans de finalitzar el termini de justificació establert en la convocatòria, el qual pot acceptar o no la modificació sol·licitada dins el termini màxim de justificació previst a les bases reguladores.
La modificació no ha de comportar canvis substancials ni representar un incompliment dels requisits i les condicions que estableixen aquestes bases.
En el cas de no pronunciar-se dins el termini establert, s'apliquen els efectes del silenci negatiu, és a dir, no s'accepta el canvi.
d) Comunicar a l'òrgan instructor els ajuts, els ingressos o els recursos que financin l'activitat subvencionada, obtinguts o demanats a altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció (aquesta comunicació s'ha de fer tan bon punt es coneguin i, en tot cas, abans de la justificació de l'aplicació dels fons rebuts).
e) Les obligacions que regulen els articles 90 bis i 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
f) Quan l'import de la despesa subvencionable superi les quanties establertes en el Reial decret 3/2011, de 14 de novembre, pel qual s'aprova el text refós de la Llei de contractes del sector públic per al contracte menor, és a dir, 50.000,00 euros quan es tracti de contractes d'obres, i 18.000,00 euros per a la resta de contractes, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat prou nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
Les tres ofertes han de procedir d'empreses que no formin part del mateix grup de societats, d'acord amb els supòsits que estableix l'article 42 del Codi de comerç.
h) Les altres obligacions que preveuen la normativa vigent en matèria de subvencions i aquestes bases reguladores.
i) Quan l'ajut concedit sigui superior a 10.000,00 euros, comunicar al DARP la informació relativa a les retribucions de llurs òrgans de direcció o administració, a l'efecte de fer-les públiques.
-18 Modificació de la resolució
La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
-19 Revocació i reintegrament de les quantitats percebudes indegudament
19.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides, amb l'obligació per part de la persona beneficiària de retornar l'import rebut i de pagar l'interès de demora corresponent, en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
19.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableixen l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sense perjudici de les especialitats que estableixi la normativa aplicable en matèria de subvencions.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions per comprovar que es compleixen la destinació dels ajuts, els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, de 17 de novembre, la negativa al compliment de l'obligació de les persones beneficiàries o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sense perjudici de les especialitats que puguin derivar de la normativa sectorial aplicable.
-22 Protecció de dades de caràcter personal
Les entitats beneficiàries han de complir la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Assegurança obligatòria de circulació de vehicles propis de l'ADF.
Import de la ITV dels vehicles propis de l'ADF, en empreses autoritzades.
Impost sobre Vehicles de Tracció Mecànica de vehicles propis de l'ADF.
Cànon de freqüències de telecomunicacions autoritzades pel DARP abans de l'any 2010.
Despeses de gestoria fins a un màxim de 500,00 euros.
Reposició de carregadors i bateries dels equips de transmissions propis de l'ADF.
Reposició de discs o pales de desbrossadores i de cadenes de motoserra (màxim dos per motoserra o desbrossadora i any).
L'import de refer fitxes tècniques de remolcs cisterna propietat de l'ADF i dels vehicles 4x4 propietat de l'ADF.
C- Adquisició d'equips individuals i altre material fungible
Granotes de treball grogues o que el groc en sigui el color majoritari, de cotó (100%) o ignífugues, amb les lletres ADF serigrafiades a l'esquena.
Camisa o samarreta groga de cotó (100%) o ignífuga, amb les lletres ADF serigrafiades a l'esquena.
Casc RAL 1023 amb ulleres i protector de clatell groc que compleixi la normativa EN 397.
Gorra de cotó (100%) de color groc amb l'escut d'ADF.
Guants, fins a un màxim de 10 parells/municipi.
Guants ignífugs, fins a un màxim de 10 parells/municipi.
Folre polar de color groc o color groc i verd, amb les lletres ADF serigrafiades a l'esquena.
Jaquetó de cotó (parca d'estiu) de color groc o de color groc i verd, amb les lletres ADF serigrafiades a l'esquena.
Jaquetó de cotó (parca d'hivern) de color groc o de color groc i verd, amb les lletres ADF serigrafiades a l'esquena.
Inhibidor de foc (d'un sol ús i no recarregable).
Imports màxims subvencionables unitaris.
Granotes de treball (grogues o que el groc en sigui el color majoritari, de cotó (100%) o ignífugues, amb les lletres ADF serigrafiades a l'esquena)
Casc amb ulleres i protector de clatell RAL 1023 que compleixi la normativa EN 397
Gorra de cotó (100%) de color groc amb escut d'ADF
Jaquetó de cotó (parca d'estiu) (de color groc o de color groc i verd)
Jaquetó de cotó (parca d'hivern) (de color groc o de color groc i verd)
Extintors d'escuma i d'aigua (màxim de 6 kg)
Inhibidor de foc (d'un sol ús i no recarregable)
4.1 La identificació i la signatura de la persona sol·licitant es faran mitjançant la utilització dels sistemes d'identificació i de signatura electrònica admesos per la seu electrònica de la Generalitat, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el cas que l'import total de la subvenció adjudicada sigui superior a un total de 60.000,00 euros, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 En el cas que la persona sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del representant de l'empresa, d'acord amb l'establert en el paràgraf anterior.
Rebreu un avís, sense efectes jurídics, del dipòsit de les vostres notificacions per correu electrònic o missatge curt a la bústia o el/s telèfon/s indicat/s.
D'acord amb els articles 43.2 i 43.3 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del departament disposeu de 10 dies naturals per a la seva visualització o rebuig.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests principis.
d) Col·laborar amb l'òrgan competent en les actuacions que realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin directament per previsió legal, en el supòsits establerts en l'apartat quart de l'article 3 de la Llei de transparència.
En el cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.